Μπολιβιάνο

Το μπολιβιάνο (κώδικας ISO 4217: BOB) είναι το νόμισμα της Βολιβίας. Υποδιαιρείται σε 100 σεντάβο. Το μπολιβιάνο ήταν επίσης το όνομα του νομίσματος της Βολιβίας από το 1864 μέχρι το 1963.

 Το πρώτο μπολιβιάνο κυκλοφόρησε το 1864. Σε σχέση με το προηγούμενο νόμισμα της Βολιβίας, ήταν ισοδύναμο με οκτώ σολ ή μισό σκούδο. Αρχικά, υποδιαιρείτο σε 100 σεντέσιμο, αλλά η ονομασία τους άλλαξε σε σεντάβο το 1870. Επίσης, το όνομα μπολίβαρ σήμαινε δέκα μπολιβιάνο. Η αξία του μπολιβιάνο αρχικά καθορίστηκε σταθερή με βάση το γαλλικό φράγκο: 1 μπολιβιάνο = 5 γαλλικά φράγκα. Στις 31 Δεκεμβρίου 1908, το νόμισμα τέθηκε υπό ένα καινούριο χρυσό πρότυπο όπου 12½ μπολιβιάνο = 1 βρεττανική λίρα. Μετά ακολούθησε μια σειρά υποτιμήσεων έναντι της λίρας: Το 1940. δημιουργήθηκαν πολλαπλές ισοτιμίες έναντι του αμερικανικού δολλαρίου (40 και 55 μπολιβάνο = 1 δολλάριο). Όμως, η αξία του μπολιβάνο συνέχισε να πέφτει. Και, το 1963, αντικαταστάθηκε με το πέσο Βολιβίας (ISO 4217: BOP) με την ισοτιμία 1000 μπολίβαρ = 1 πέσο. Το 1864, κυκλοφόρησαν χάλκινα κέρματα των 1 και 2 σεντέσιμο και ασημένια αξίας 1/20, 1/10, 1/5, και 1 μπολιβιάνο. Το 1870 κυκλοφόρησαν ασημένια κέρματα των 5, 10, και 20 σεντάβο και ακολούθησε το 1873 ασημένιο κέρμα των 50 σεντάβο και χάλκινα κέρματα των 1 και 2 σεντάβο το 1878. Το 1883, παρουσιάστηκαν κέρματα των 5 και 10 σεντάβο από χαλκονικέλιο. Επειδή είχαν παρόμοιο μέγεθος (και χρώμα) με τα ασημένια των 10 και 20 σεντάβο, κάποια τρυπήθηκαν επίσημα στη μέση. Μεγαλύτερου μεγέθους κέρματα των 5 και 10 σεντάβο εκδόθηκαν το 1892. Η τελευταία φορά που κόπηκαν κέρματα των 50 σεντάβο ήταν το 1879, ενώ η τελευταία φορά που κόπηκαν κέρματα των 1 και 2 σεντάβο ήταν το 1883. Τα τελευταία κέρματα των 5 σεντάβο κόπηκαν το 1935, ενώ το 1937 κυκλοφόρησαν κέρματα των 50 σεντάβο από χαλκονικέλιο. Ακολούθησαν το 1942 κέρματα των 10 και 20 σεντάβο από ψευδάργυρο και κέρματα των 50 σεντάβο από ορείχαλκο. Αυτές ήταν και οι τελευταίες εκδόσεις κάτω από 1 μπολιβιάνο. Το 1951 κυκλοφόρησαν ορειχάλκινα κέρματα με αξίες 1, 5, και 10 μπολιβιάνο. Το 1873, εκδόθηκαν τα πρώτα τραπεζογραμμάτια του μπολιβιάνο από την Banco National de Bolivia (Εθνική Τράπεζα της Βολιβίας) στις ακόλουθες αξίες: 1, 5, 10, 20, 50, και 100 μπολιβιάνο. Ακολούθησαν τραπεζογραμμάτιατων 20 και 40 σεντάβο το 1875. Τραπεζογραμμάτια εκδίδονταν κι από τις ακόλουθες ιδιωτικές τράπεζες μέχρι και το 1911: Banco Agricola, Banco de Bolivia y Londres, Banco del Comercio, Banco Francisco Argandoña, Banco Industrial de La Paz (αργότερα Banco Industrial), Banco Mercatil, και Banco Potosi. Μετά από αρκετά χρόνια ψηλού πληθωρισμού, το πέσο Βολιβίας αντικαταστάθηκε το 1987 από ένα νέο μπολιβάνο στην ισοτιμία 1,000,000 πέσο = 1 μπολιβάνο. Τότε, 1 νέο μπολιβάνο άξιζε περίπου τόσα όσο και ένα αμερικανικό δολλάριο. Το 1987 κυκλοφόρησαν κέρματα από ανοξείδωτο χάλυβα στις ακόλουθες αξίες: 2, 5, 10, 20, και 50 σεντάβο, και 1 μπολιβιάνο και το 1991 ακολούθησε και κέρμα των 2 μπολιβιάνο από το ίδιο μέταλλο. Το 1997 κυκλοφόρησαν κέρματα των 10 σεντάβο από επιχαλκωμένο ατσάλι και το 2001 διμεταλλικά κέρματα των 5 μπολιβιάνο. Τα κέρματα των 2 και 5 σεντάβο δεν κυκλοφορούν πια, ενώ το κέρμα των 2 μπολιβιάνο άρχισε να κόβεται και σε μικρότερο μέγεθος, αλλά και τα δύο μεγέθη αποτελούν νόμιμο χρήμα. Το νέο κέρμα των 2 μπολιβιάνο έχει περίπου το μέγεθος του κέρματος του 1 μπολιβιάνο προκαλώντας σύγχυση, άνκαι το πρώτο είναι ενδεκάγωνο ενώ το δεύτερο είναι στρογγυλό. Το 1987, στα χαρτονομίσματα του πέσο Βολιβίας τυπώθηκαν νέες αξίες ως ακολούθως για να δημιουργηθούν προσωρινά τραπεζογραμμάτια: 1, 5, 10, και 10 σεντάβο και 1, 5, και 10 μπολιβιάνο. Τον ίδιο χρόνο κυκλοφόρησαν και τα κανονικά τραπεζογραμμάτια σε αξίες 2, 5, 10, 20, 50, 100, και 200 μπολιβιάνο. Το τραπεζογραμμάτιο των 2 μπολιβιάνο αντικαταστάθηκε το 1991 με κέρμα και το ίδιο έγινε και με το τραπεζογραμμάτιο των 5 μπολιβιάνο, αλλά η βολιβιανή κεντρική τράπεζα παρουσιάζει το τραπεζογραμμάτιο των 5 μπολιβιάνο ακόμα σε κυκλοφορία. Ισοτιμία Μπολιβιάνο ανά Ευρώ Ισοτιμία Μπολιβιάνο ανά Δολλάριο ΗΠΑ